
הזמנה להציע הצעות לרכישת דירה 
בשכונת תל גנים בגבעתיים
1. מוזמנות בזה הצעות לרכישת זכויות בנכס כדלקמן:
דירת מגורים הנמצאת בקומה שלישית של הבניין ברחוב הרצוג 12, גבעתיים, הידועה כגוש 6162 חלקה 141 תת חלקה 44.
2.
הצעות לרכישת הזכויות בנכס תוגשנה בכתב במשרד הח"מ עד ליום 2.9.26 בשעה 12:00, על גבי טופס הצעה, אותו ניתן להוריד מאתר המשרד, עפ"י הכתובת המצוינת מטה, וזאת יחד עם נוסח הסכם מכר ושמאות.

3.
כל הצעה שתוגש, תפרט את שמו המלא של המציע, מס' ת.ז., פרטי התקשרות וכן את הסכום המוצע, בצירוף המחאה בנקאית בשיעור של 10% מגובה ההצעה, לפקודת עו"ד תמי מייזליק. 


הצעה שלא תצורף אליה המחאה בנקאית כנדרש, תוחזר למציע מבלי שתידון.

4.
מציע שהגיש הצעתו, לא יוכל לחזור בו. מציע שהגיש הצעתו וחזר בו, יחולט סכום ההמחאה הבנקאית שצירף להצעה כפיצוי קבוע ומוערך מראש. למציעים שהצעתם לא תתקבל יוחזר סכום ההמחאה הבנקאית.

5.
הנכס ימכר במצבו הנוכחי (AS IS). על המציע לבדוק בעצמו ועל אחריותו את מלוא המידע על הנכס, כולל מצבו הפיזי ומצבו התכנוני והמשפטי. הח"מ לא תהא אחראית לכל פגם או אי התאמה שיתגלו, אם יתגלו בנכס.
6.
המכירה אינה כפופה לדיני המכרזים והח"מ אינה מתחייבת לקבל את ההצעה הגבוהה ביותר או כל הצעה שהיא והיא רשאית לנהל מו"מ עם המציעים השונים ביחד ו/או כל מציע בנפרד, לערוך תחרות בין המציעים או חלק מהם בכל זמן שהוא. כן רשאית הח"מ לדחות ו/או להאריך את מועד קבלת ההצעות לרכישה ו/או להחליט שלא להיענות להצעה כלשהי ו/או לבטל את הליך ההזמנה ביחס לנכס בטרם אישור המכר, הכל לפי שיקול דעתה המוחלט והבלעדי. 

7.
לתיאום ביקורים בנכס, יש לפנות טלפונית למשרדה של כונסת הנכסים.
8.
המכירה כפופה לאישור בית המשפט לענייני משפחה בתל אביב.

תמי מייזליק, עו"ד כונסת נכסים

